stanford-oval/wikipedia huggingface dataset:
การขนส่งในจังหวัดเชียงใหม่

รถสองแถวในเชียงใหม่ที่รู้จักกันในชื่อ รถแดง
การขนส่งในจังหวัดเชียงใหม่ ประกอบด้วยระบบขนส่งหลายรูปแบบในพื้นที่จังหวัดเชียงใหม่ ทั้งทางบก ทางรถไฟ และทางอากาศ อันเป็นระบบสาธารณูปโภคหนึ่งที่สำคัญสำหรับการตั้งถิ่นฐาน จังหวัดเชียงใหม่เป็นจุดหมายปลายทางที่สำคัญแห่งหนึ่งสำหรับการคมนาคมทางบกและทางอากาศ เนื่องด้วยเป็นเมืองศูนย์กลางของภาคเหนือทั้งด้านการพาณิชย์ อุตสาหกรรม การท่องเที่ยว การศึกษาและการขนส่ง เชียงใหม่ประกอบด้วยท่าอากาศยานนานาชาติ 1 แห่ง สถานีรถไฟกลาง 1 แห่ง และสถานีรถโดยสารประจำทางที่สำคัญ 3 แห่ง
ทางถนน

จังหวัดเชียงใหม่มีทางหลวงแผ่นดิน ทางหลวงชนบท และเส้นทางมาตรฐานหลายสาย ทำให้การเดินทางติดต่อภายในจังหวัด การเดินทางสู่จังหวัดใกล้เคียงและกรุงเทพมหานครเป็นไปด้วยความสะดวก
สำหรับวิธีการเดินทางภายในตัวจังหวัด จะใช้การจราจรโดยรถส่วนบุคคลหรือรถจักรยานยนต์รวมทั้งจักรยาน สำหรับระบบมวลชนจะมี รถแดง ตุ๊กตุ๊ก รถเมล์ และประมาณ พ.ศ. 2550 เริ่มมีแท็กซี่มิเตอร์ในบริการในจังหวัดเชียงใหม่ โดยรถมีสีเหลือง-น้ำเงิน เป็นแท็กซี่สหกรณ์ ส่วนสีแดง-เหลืองเป็นแท็กซี่ส่วนบุคคล มีสถานีขนส่งภายในตัวจังหวัดเชื่อมต่ออำเภอต่าง ๆ คือ "สถานีขนส่งผู้โดยสารจังหวัดเชียงใหม่ แห่งที่ 1" (สถานีขนส่งช้างเผือก) และสถานีขนส่งระหว่างจังหวัดคือ "สถานีขนส่งผู้โดยสารจังหวัดเชียงใหม่ แห่งที่ 2" และ "สถานีขนส่งผู้โดยสารจังหวัดเชียงใหม่ แห่งที่ 3" (สถานีขนส่งอาเขต)
ทางถนน > ถนนระหว่างจังหวัด

การเดินทางจากกรุงเทพมหานครมายังจังหวัดเชียงใหม่โดยทางรถยนต์ เริ่มต้นจากทางหลวงแผ่นดินหมายเลข 1 (ถนนพหลโยธิน) แล้วแยกเข้าทางหลวงแผ่นดินหมายเลข 32 (ถนนสายเอเชีย) ผ่านจังหวัดพระนครศรีอยุธยา อ่างทอง นครสวรรค์ แล้วใช้ทางหลวงแผ่นดินหมายเลข 11 (ถนนซุปเปอร์ไฮเวย์) ผ่านจังหวัดลำปาง แยกซ้าย ผ่านจังหวัดลำพูน จนถึงจังหวัดเชียงใหม่
เส้นทางหลักเชื่อมต่อระหว่างจังหวัดเชียงใหม่และจังหวัดใกล้เคียงมีดังนี้
จังหวัดลำพูน
ทางหลวงแผ่นดินหมายเลข 11 (เชียงใหม่–ลำพูน–ลำปาง)
ทางหลวงแผ่นดินหมายเลข 106 (เชียงใหม่–สารภี–ลำพูน)
ทางหลวงแผ่นดินหมายเลข 116 (อำเภอสันป่าตอง–อำเภอป่าซาง)
ทางหลวงแผ่นดินหมายเลข 1010 (อำเภอจอมทอง–อำเภอเวียงหนองล่อง)
ทางหลวงแผ่นดินหมายเลข 1103 (อำเภอดอยเต่า–อำเภอลี้)
ทางหลวงแผ่นดินหมายเลข 1147 (อำเภอสันกำแพง–อำเภอบ้านธิ)
ทางหลวงแผ่นดินหมายเลข 1189 (อำเภอสันกำแพง–อำเภอบ้านธิ)
ทางหลวงชนบท ชม. 4022 (อำเภอดอยเต่า–อำเภอลี้)
ทางหลวงชนบท ลพ. 2031 (อำเภอแม่ออน–อำเภอแม่ทา)
จังหวัดเชียงราย
ทางหลวงแผ่นดินหมายเลข 118 (เชียงใหม่–อำเภอเวียงป่าเป้า แยกไปจังหวัดลำปางและพะเยา–เชียงราย)
ทางหลวงแผ่นดินหมายเลข 107 (อำเภอแม่อาย–อำเภอแม่ฟ้าหลวง)
ทางหลวงแผ่นดินหมายเลข 109 (อำเภอฝาง–อำเภอแม่สรวย)
ทางหลวงแผ่นดินหมายเลข 1150 (อำเภอพร้าว–อำเภอเวียงป่าเป้า)
จังหวัดแม่ฮ่องสอน
ทางหลวงแผ่นดินหมายเลข 108 (เชียงใหม่–อำเภอฮอด–อำเภอแม่สะเรียง)
ทางหลวงแผ่นดินหมายเลข 1095 (อำเภอแม่แตง–อำเภอปาย)
ทางหลวงแผ่นดินหมายเลข 1263 (อำเภอแม่แจ่ม–อำเภอขุนยวม)
ทางหลวงแผ่นดินหมายเลข 1265 (อำเภอกัลยานิวัฒนา–อำเภอปาย)
จังหวัดลำปาง
ทางหลวงแผ่นดินหมายเลข 1252 (อำเภอดอยสะเก็ด–อำเภอเมืองปาน)
สำหรับจังหวัดตากไม่มีเส้นทางหลักเชื่อมต่อโดยตรงระหว่างจังหวัด
ทางถนน > ถนนระหว่างอำเภอ

การคมนาคมทางรถยนต์ภายในตัวจังหวัด ระหว่างอำเภอ ตำบล และหมู่บ้าน ระยะทางระหว่างอำเภอที่ไกลที่สุดจากอำเภอเมืองคือ อำเภออมก๋อย ระยะทาง 179 กิโลเมตร ใช้เวลาในการเดินทางราว 4 ชั่วโมง ส่วนอำเภอที่ใกล้ที่สุดคือ อำเภอสารภี 9 กิโลเมตร โดยระยะทางจากตัวจังหวัด (อำเภอเมืองเชียงใหม่) ไปยังอำเภอต่าง ๆ ของจังหวัดเชียงใหม่ เรียงจากอำเภอใกล้ที่สุด ไปถึงไกลที่สุด ดังนี้
| 0 | 1 | 2 |
| --- | --- | --- |
|  อำเภอสารภี 9 กิโลเมตร  อำเภอสันทราย 11 กิโลเมตร  อำเภอสันกำแพง 13 กิโลเมตร  อำเภอแม่ริม 15 กิโลเมตร  อำเภอหางดง 15 กิโลเมตร  อำเภอดอยสะเก็ด 18 กิโลเมตร  อำเภอสันป่าตอง 22 กิโลเมตร  อำเภอแม่ออน 29 กิโลเมตร |  อำเภอดอยหล่อ 34 กิโลเมตร  อำเภอแม่วาง 35 กิโลเมตร  อำเภอแม่แตง 40 กิโลเมตร  อำเภอสะเมิง 54 กิโลเมตร  อำเภอจอมทอง 58 กิโลเมตร  อำเภอเชียงดาว 68 กิโลเมตร  อำเภอฮอด 88 กิโลเมตร  อำเภอพร้าว 103 กิโลเมตร |  อำเภอดอยเต่า 121 กิโลเมตร  อำเภอไชยปราการ 131 กิโลเมตร  อำเภอเวียงแหง 150 กิโลเมตร  อำเภอฝาง 154 กิโลเมตร  อำเภอแม่แจ่ม 156 กิโลเมตร  อำเภอกัลยาณิวัฒนา 157 กิโลเมตร  อำเภอแม่อาย 174 กิโลเมตร  อำเภออมก๋อย 179 กิโลเมตร   |
ทางถนน > ถนนในเมืองเชียงใหม่

เส้นทางหลักสำหรับการคมนาคมในตัวเมืองเชียงใหม่ประกอบด้วย ถนนในเขตคูเมืองเก่า ส่วนใหญ่วางตัวในทิศเหนือ–ใต้ และทิศตะวันออก–ตะวันตก ตัดกันเป็นตาราง ถนนรอบคูเมือง มีทั้งฝั่งในและฝั่งนอก แต่ละฝั่งจะเดินรถทางเดียว และทั้งสองฝั่งเดินรถสวนทางกัน ถนนชุมชนนอกคูเมือง และถนนที่เชื่อมต่อกับชานเมืองและอำเภอใกล้เคียง การกระจายตัวของถนนในเขตเมืองเชียงใหม่มีแนวโน้มแผ่ขยายออกทุกทิศทาง ยกเว้นทิศตะวันตกซึ่งมีดอยสุเทพขวางไว้และยังเป็นเขตอุทยานแห่งชาติทำให้ไม่สามารถขยายชุมชนและถนนไปทางทิศดังกล่าวได้ ถนนหลักสำหรับการสัญจรภายในเมืองเชียงใหม่ อาทิเช่น
| --- | --- |
 รอบคูเมือง ถนนมณีนพรัตน์ (คูเมืองตอนเหนือด้านนอก)  ถนนศรีภูมิ (คูเมืองตอนเหนือด้านใน)  ถนนช่างหล่อ (คูเมืองตอนใต้ด้านนอก)  ถนนบำรุงบุรี (คูเมืองตอนใต้ด้านใน)  ถนนชัยภูมิ (คูเมืองตอนตะวันออกด้านนอก ส่วนเหนือ)  ถนนคชสาร (คูเมืองตอนตะวันออกด้านนอก ส่วนใต้)  ถนนมูลเมือง (คูเมืองตอนตะวันออกด้านใน)  ถนนบุญเรืองฤทธิ์ (คูเมืองตอนตะวันตกด้านนอก)  ถนนอารักษ์ (คูเมืองตอนตะวันตกด้านใน):  ในคูเมือง ถนนจ่าบ้าน  ถนนพระปกเกล้า  ถนนราชดำเนิน  ถนนราชภาคินัย  ถนนราชมรรคา  ถนนราชวิถี  ถนนเวียงแก้ว  ถนนสามล้าน  ถนนสิงหราช  ถนนอินทวโรรส  
| 0 | 1 | 2 | 3 |
| --- | --- | --- | --- |
|  แนวทิศเหนือ–ใต้ ถนนกำแพงดิน  ถนนเจริญประเทศ  ถนนเจริญราษฎร์  ถนนช้างคลาน  ถนนโชตนา   ถนนทิพย์เนตร  ถนนทุ่งโฮเต็ล  ถนนนิมมานเหมินท์  ถนนบำรุงราษฎร์ |  แนวทิศเหนือ–ใต้ ถนนโพธาราม  ถนนเมืองสมุทร  ถนนรถไฟ  ถนนวังสิงห์คำ  ถนนศิริมังคลาจารย์  ถนนสุริยวงศ์  ถนนหัสดิเสวี  ถนนอัษฎาธร  ทางหลวงชนบท ชม. 4032 (บ้านป่าแดดเหนือ–ป่าแดดใต้) |  แนวทิศตะวันออก–ตะวันตก ถนนเจริญเมือง  ถนนช้างม่อย  ถนนท่าแพ  ถนนหมื่นด้ามพร้าคต  ถนนรัตนโกสินทร์  ถนนราษฎร์อุทิศ  ถนนลอยเคราะห์  ถนนวิชยานนท์  ถนนศรีดอนชัย  ถนนสนามกีฬา  ถนนสุเทพ  ถนนหายยา  ทล. 1366 (สถานีตำรวจช้างเผือก) |  ถนนที่วางตัวในแนวอื่น/หลายแนว ถนนแก้วนวรัฐ  ถนนนันทาราม  ถนนประชาสัมพันธ์  ถนนเมืองสาตร  ถนนห้วยแก้ว  ถนนศรีวิชัย    |
ถนนหลักที่รองรับการคมนาคมระหว่างตัวเมืองเชียงใหม่กับเขตชานเมือง อำเภอใกล้เคียง และจังหวัดใกล้เคียง ประกอบด้วยถนนสายหลักที่นำไปยังเขตชานเมืองหรืออำเภอใกล้เคียง และถนนวงแหวนที่เชื่อมต่อถนนสายหลักข้างต้นเข้าด้วยกัน ซึ่งถนนวงแหวนมีจำนวน 3 เส้นทาง ได้แก่
วงแหวนรอบที่หนึ่ง ประกอบด้วยถนนสองสาย ได้แก่
ทางหลวงแผ่นดินหมายเลข 11 (ถนนซุปเปอร์ไฮเวย์, เชียงใหม่–สารภี–จังหวัดลำพูน)
ทางหลวงแผ่นดินหมายเลข 1141 (ถนนมหิดล)
วงแหวนรอบที่สอง หรือวงแหวนรอบกลาง คือ ถนนสมโภชเชียงใหม่ 700 ปี
วงแหวนรอบที่สาม หรือวงแหวนรอบนอก คือ  ทางหลวงแผ่นดินหมายเลข 121 (วงแหวนรอบที่สาม, วงแหวนรอบนอก–คลองชลประทาน)
ส่วนถนนสายหลักระหว่างตัวเมืองเชียงใหม่กับอำเภออื่น ๆ และจังหวัดใกล้เคียง ได้แก่
ทางหลวงแผ่นดินหมายเลข 106 (เชียงใหม่–สารภี–จังหวัดลำพูน)
ทางหลวงแผ่นดินหมายเลข 107 (ถนนโชตนา, เชียงใหม่–แม่ริม–แม่แตง–เชียงใหม่ตอนเหนือ)
ทางหลวงแผ่นดินหมายเลข 108 (เชียงใหม่–หางดง–สันป่าตอง–เชียงใหม่ตอนใต้)
ทางหลวงแผ่นดินหมายเลข 118 (เชียงใหม่–ดอยสะเก็ด–จังหวัดเชียงราย)
ทางหลวงแผ่นดินหมายเลข 1001 (เชียงใหม่–แม่โจ้–พร้าว)
ทางหลวงแผ่นดินหมายเลข 1006 (เชียงใหม่–สันกำแพง)
ทางหลวงแผ่นดินหมายเลข 1317 (เชียงใหม่–แม่ออน)
ทางรถไฟ

สถานีรถไฟหลักและเป็นสถานีปลายทางในจังหวัดเชียงใหม่ คือสถานีรถไฟเชียงใหม่ ปัจจุบันมีรถไฟสายกรุงเทพฯ-เชียงใหม่ โดยผ่านจังหวัดพระนครศรีอยุธยา ลพบุรี นครสวรรค์ พิษณุโลก อุตรดิตถ์ ลำปาง และลำพูน เปิดการเดินรถเร็ว รถด่วน รถด่วนพิเศษ และรถดีเซลรางปรับอากาศ กรุงเทพฯ-เชียงใหม่ รวมวันละ 14 ขบวน (ไป 7 กลับ 7) และนครสวรรค์-เชียงใหม่ วันละ 2 ขบวน (ไป-กลับ)
ขบวนรถที่เข้า-ออกเชียงใหม่ มีดังนี้
รถด่วนพิเศษ
ข.9/10 กรุงเทพ-เชียงใหม่-กรุงเทพ (รถด่วนพิเศษอุตราวิถี)
ข.7/8 กรุงเทพ-เชียงใหม่-กรุงเทพ ใช้รถดีเซลรางปรับอากาศ ชั้น 2 รุ่น แดวู ทำขบวนนี้
ข.13/14 กรุงเทพ-เชียงใหม่-กรุงเทพ มีเฉพาะรถนั่งและนอนปรับอากาศชั้นที่ 1 (บนอ.ป.) และชั้นที่ 2  (บนท.ป.)
รถด่วน
ข.51/52 กรุงเทพ-เชียงใหม่-กรุงเทพ
รถเร็ว
ข.109/102 กรุงเทพ-เชียงใหม่-กรุงเทพ
รถท้องถิ่น
ข.407/408 นครสวรรค์-เชียงใหม่-นครสวรรค์ ใช้รถดีเซลราง ชั้น 3 รุ่น เอ็นเคเอฟ และ ทีเอชเอ็น ทำขบวนนี้
ขบวนรถในอดีต
ขบวนรถด่วนพิเศษนครพิงค์ 1/2 กรุงเทพ-เชียงใหม่-กรุงเทพ (ให้บริการถึงวันที่ 10-11 พฤศจิกายน พ.ศ. 2559)
ขบวนรถด่วนพิเศษที่ 11/12 กรุงเทพ-เชียงใหม่-กรุงเทพ
ขบวนรถด่วนพิเศษที่ 11/10 กรุงเทพ - เชียงใหม่ - กรุงเทพ
ขบวนรถด่วนพิเศษที่ 9/12 กรุงเทพ-เชียงใหม่-กรุงเทพ (เปลี่ยนเลขขบวนเป็น ข.7/8)
ขบวนรถพิเศษโดยสารที่ 963/964 กรุงเทพ-เชียงใหม่-กรุงเทพ (ด่วนพิเศษราชพฤกษ์) ให้บริการในช่วงวันที่ 1 พฤศจิกายน พ.ศ. 2549 - 31 มกราคม พ.ศ. 2550
ทางอากาศ

จังหวัดเชียงใหม่มีท่าอากาศยานเชียงใหม่ ที่มีความหนาแน่นของผู้ใช้บริการเป็นอันดับ4ของประเทศรองจากท่าอากาศยานสุวรรณภูมิ ท่าอากาศยานดอนเมือง ท่าอากาศยานภูเก็ต ตามลำดับ โดยมีเที่ยวบินไป-กลับวันละหลายเที่ยวบิน ทั้งสายการบินภายในประเทศ และสายการบินระหว่างประเทศ โดยสายการบินระหว่างประเทศ มีสายการบินในแถบเอเชียมีเที่ยวบินโดยตรงจากเชียงใหม่ไปยังหลายประเทศ เช่น จีน เกาหลีใต้ ลาว เมียนมาร์ ไต้หวัน มาเลเซีย สิงคโปร์ ฮ่องกง มาเก๊า เป็นต้น
แผนที่โครงข่ายเส้นทางหลักในจังหวัดเชียงใหม่
แผนที่โครงข่ายถนนหลักบริเวณคูเมืองเชียงใหม่และชุมชนทางทิศตะวันออก
การจราจรบนถนนสุเทพ อำเภอเมือง มองไปทางทิศตะวันตกซึ่งมีฉากหลังเป็นดอยสุเทพ
สถานีรถไฟเชียงใหม่
ท่าอากาศยานนานาชาติเชียงใหม่
พระบรมราชานุสรณ์สมเด็จพระเจ้ากรุงธนบุรี

สมเด็จพระเจ้ากรุงธนบุรีนับเป็นพระมหากษัตริย์ผู้ยิ่งใหญ่แห่งอาณาจักรธนบุรี ผู้มีพระมหากรุณาธิคุณอย่างเหลือล้นต่อชาติไทย ดังนั้น จึงได้มีการสร้างพระบรมราชานุสาวรีย์และพระบรมราชานุสรณ์รำลึกถึงพระองค์ขึ้น ตัวอย่างของพระบรมราชานุสาวรีย์และพระบรมราชานุสรณ์เหล่านี้ เช่น
พระบรมราชานุสาวรีย์

ด้วยพระปรีชาสามารถของพระองค์ตามที่กล่าวมาแล้ว ประชาชนทุกหมู่เหล่าได้พร้อมใจกันสร้างพระบรมราชานุสาวรีย์ประดิษฐาน ณ วงเวียนใหญ่ เขตธนบุรี กรุงเทพมหานคร ซึ่งศาสตราจารย์ศิลป์ พีระศรี คณบดีประติมากรรม มหาวิทยาลัยศิลปากร เป็นผู้ออกแบบ รัฐบาลได้ประกอบรัฐพิธีเปิดและถวายบังคมพระบรมราชานุสาวรีย์ครั้งแรกเมื่อวันที่ 17 เมษายน พ.ศ. 2497 และในวันที่ 28 ธันวาคม พ.ศ. 2497 จึงมีรัฐพิธีเปิดเป็นทางการอีกครั้งหนึ่ง โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินทรงวางพวงมาลา ถวายราชสักการะ เป็นประจำทุกปี ต่อมาทางราชการจึงกำหนดให้วันที่ 28 ธันวาคม ซึ่งเป็นวันคล้ายวันเสวยราชย์ปราบดาภิเษกเป็นพระมหากษัตริย์ไทย เป็นวันถวายบังคมพระบรมราชานุสาวรีย์สมเด็จพระเจ้ากรุงธนบุรี
ชาวเมืองจันท์นั้นภาคภูมิใจอย่างยิ่งต่อเกียรติประวัติของจังหวัดจันทบุรี รวมทั้งวีรกรรมของบรรพบุรุษที่ได้ยอมเสียสละเลือดเนื้อและชีวิต เข้าร่วมในกองทัพสมเด็จพระเจ้ากรุงธนบุรีกู้อิสรภาพได้สำเร็จ จึงพร้อมใจกันสร้างพระบรมราชานุสาวรีย์สมเด็จพระเจ้ากรุงธนบุรี ณ บริเวณทุ่งนาเชย กลางอำเภอเมืองจันทบุรีในปัจจุบัน พิธีเปิดวันที่ 28 ธันวาคม พ.ศ. 2542 นั้น ตรงกับวันปราบดาภิเษก วันที่ 28 ธันวาคม พ.ศ. 2310 โดยทางกรมศิลปากรนำศิลาจารึกพระนาม สมเด็จพระเจ้าตากสินกรุงธนบุรี มาประทับที่พระบรมราชานุสาวรีย์ แต่ถูกชาวจันทบุรีร่วมกันคัดค้าน ขอให้เปลี่ยนเป็นจารึกพระราชสมัญญานามเสียใหม่ว่า สมเด็จพระเจ้าตากสินมหาราช โดยทำหนังสือถึงสำนักเลขาธิการนายกรัฐมนตรี ให้นำเรื่องเข้าที่ประชุมคณะรัฐมนตรี ซึ่งมีมติเห็นชอบเมื่อวันที่ 27 ตุลาคม พ.ศ. 2542 เป็นต้นมา
ดูเพิ่ม

สมเด็จพระเจ้ากรุงธนบุรี
พระบรมราชานุสาวรีย์สมเด็จพระเจ้ากรุงธนบุรีที่วงเวียนใหญ่
พระบรมราชานุสาวรีย์สมเด็จพระเจ้ากรุงธนบุรีที่ทุ่งนาเชย อำเภอเมืองจันทบุรี จังหวัดจันทบุรี
บู๊ วิบูลย์นันท์

| บู๊ วิบูลย์นันท์ |
| --- | --- |
ชื่อเกิด: สุเทพ วิบูลย์นันท์
เกิด: 21 กรกฎาคม พ.ศ. 2479
เสียชีวิต: 25 มีนาคม พ.ศ. 2540 (60 ปี)
คู่สมรส: ดลยา วิบูลย์นันท์
บุตร: 4
อาชีพ: นักแสดง
บู๊ วิบูลย์นันท์ (21 กรกฎาคม 2479 – 25 มีนาคม 2540) เป็นอดีตนักแสดงอาวุโสมีชื่อเสียงจากการรับบทเป็นเสี่ยและผู้ร้ายในภาพยนตร์และละครโทรทัศน์หลายเรื่อง และยังเป็นบิดาของ โบ๊ท วิบูลย์นันท์ นักแสดงชื่อดัง
ประวัติ

บู๊ วิบูลย์นันท์ มีชื่อจริงว่า สุเทพ วิบูลย์นันท์ เกิดเมื่อวันที่ 21 กรกฎาคม พ.ศ. 2479 จบการศึกษาจากวิทยาลัยอัสสัมชัญคอมเมิร์ซจากนั้นไปศึกษาต่อที่ประเทศญี่ปุ่นและไต้หวัน ด้านชีวิตครอบครัวสมรสกับ นางดลยา วิบูลย์นันท์ มีบุตรธิดา 4 คน เป็นชาย 3 หญิง 1 หนึ่งในนั้นคือ โบ๊ท-ปฏิญญา วิบูลย์นันท์ บู๊ วิบูลย์นันท์เสียชีวิตด้วยโรคหัวใจวายเฉียบพลันเมื่อวันที่ 25 มีนาคม พ.ศ. 2540 หลังกลับจากไปดูที่ดิน ส่วนที่มาของชื่อ บู๊ มาจากวีรกรรมในสมัยเรียนของเขา
กำกับภาพยนตร์

พ.ศ. 2521 : เพชรมหากาฬ
ละครโทรทัศน์

พ.ศ. 2516 : ริษยา
พ.ศ. 2523 : บาปสลาย
พ.ศ. 2524 : ทองประกายแสด
พ.ศ. 2524 : ไฟโชนแสง
พ.ศ. 2524 : รจนายอดรัก
พ.ศ. 2524 : ชาติอาชาไนย
พ.ศ. 2524 : นางทาส
พ.ศ. 2525 : จดหมายจากเมืองไทย
พ.ศ. 2525 : ริษยา
พ.ศ. 2525 : พรุ่งนี้ฉันจะรักคุณ
พ.ศ. 2526 : ฤทธิ์รักแรงหึง
พ.ศ. 2526 : รอยรัก
พ.ศ. 2528 : กตัญญูพิศวาส
พ.ศ. 2529 : ทองพูน โคกโพ ราษฎรเต็มขั้น
พ.ศ. 2530 : เลขานินทานาย
พ.ศ. 2530 : เวทีนี้...มีปัญหา(มาก)
พ.ศ. 2531 : นายจ๋าเลขาขอโทษ
พ.ศ. 2531 : เกมกามเทพ
พ.ศ. 2531 : สงครามเก้าทัพ
พ.ศ. 2532 : เขยบ้านนอก
พ.ศ. 2533 : แม่มดแจ๋วแหวว
พ.ศ. 2533 : โก๋ตี๋กี๋หมวย
พ.ศ. 2534 : สาวน้อยร้อยชั่ง
พ.ศ. 2534 : เขาวานให้หนูเป็นสายลับ แสดงเป็น เสี่ยฮะ
พ.ศ. 2535 : ชื่นชีวานาวี
พ.ศ. 2535 : เขยบ้านนอก ภาค 2
พ.ศ. 2535 : บ้านเล็ก
พ.ศ. 2535 : ไฟโชนแสง
พ.ศ. 2536 : อีเปรี้ยวตลาดแตก
พ.ศ. 2536 : อยู่กับก๋ง
พ.ศ. 2537 : ระเริงชล
พ.ศ. 2537 : น้ำใสใจจริง
พ.ศ. 2537 : ปราสาทมืด
พ.ศ. 2538 : บ้านไร่ชายทุ่ง
พ.ศ. 2538 : วิมานลวง
พ.ศ. 2539 : คนอยู่วัด
พ.ศ. 2539 : จัดสรรหรรษา
พ.ศ. 2539 : ชมรมขนหัวลุก FRIDAY ตอน ทัวร์ขนหัวลุก อาถรรพณ์ซอยวัชรพล เขตประเวศ กรุงเทพฯ
พ.ศ. 2540 : กระท่อมไม้ไผ่
พ.ศ. 2540 : เงิน เงิน เงิน
โฆษณา

เรือนเพชร สุกี้ยากี้ (พ.ศ. 2534)
พิธีกร

อาสาพาไป ช่อง 9
แจ๊ค ธนพล

| ธนพล สัมมาพรต |
| --- | --- |
เกิด: ธนพล สัมมาพรต 19 เมษายน พ.ศ. 2519 (48 ปี) แขวงบางบำหรุ เขตบางพลัด จังหวัดกรุงเทพมหานคร
อาชีพ: นักร้อง, นักแสดง
อาชีพทางดนตรี
แนวเพลง: ลูกทุ่ง
เครื่องดนตรี: ขับร้อง
ช่วงปี: พ.ศ. 2538–ปัจจุบัน
ค่ายเพลง: มีเดียส์ มิวสิค กรุ๊ป (2538-2547) แกรมมี่โกลด์ (2547-2556) อาร์สยาม(2557-2560) ไผ่ร้อยกอ (2560-2565) โฟร์เอส (2565-ปัจจุบัน)
 นักดนตรี
ธนพล สัมมาพรต ชื่อเล่น แจ๊ค มีชื่อในการแสดงว่า แจ๊ค ธนพล (19 เมษายน พ.ศ. 2519 –) เป็นนักร้องลูกทุ่งชายชาวไทย เคยเป็นศิลปินสังกัดแกรมมี่โกลด์และอาร์สยาม มาก่อน นอกจากนี้ยังเคยออกอัลบั้มเพลงสตริงหนึ่งชุด ในขณะใช้ชื่อ “ท็อป ทาเล้นท์” มีเพลงที่เป็นที่รู้จักคือเพลง อยากกราบงามๆ ปัจจุบันเป็นไผ่ร้อยกอ มีผลงานเป็นที่รู้จักมากมาย อาทิ คนที่รอคอย, คนแบกรัก, รอดอกงิ้วบาน, ขอโง่อีกสักครั้ง, จดหมายลาจิ๋มเป็นต้น
ประวัติ

เขาเกิดเมื่อวันที่ 19 เมษายน พ.ศ. 2519 ที่กรุงเทพมหานคร มีน้องสาว 1 คน
เขาเข้าสู่วงการบันเทิงแรกๆ โดยใช้ชื่อว่า ยอดยศ พจน์วิจิตร ออกอัลบั้มแนวลูกกรุงเมื่อปี พ.ศ. 2537 ในชุด ภาคแรกแตกหนุ่ม และออกอัลบั้มแนวสตริงเมื่อปี พ.ศ. 2538 ชื่อว่า ท็อป ทาเล้น มีเพลงเอกคือ จีบยาก, แรงเรอะ, ร้องไห้ส่วนตัว, อยากกราบงามๆ ฯลฯ ก่อนที่จะหันมาจับไมค์ร้องเพลงลูกทุ่งในปี พ.ศ. 2547 จากการออกอัลบั้มในแนวลูกทุ่งชุดแรกชื่อ คนที่รอคอย ภายใต้สังกัดแกรมมี่โกลด์ และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดอาร์สยาม ออกซิงเกิล 2 เพลง ได้แก่ ขอโง่อีกสักครั้ง และ จดหมายลาจิ๋ม ก่อนที่เขาจะหมดสัญญากับอาร์สยาม และออกมาเป็นศิลปินอิสระ และออกผลงานเพลงล่าสุด ดอกไม้ริมทาง
ชีวิตส่วนตัว เคยคบหาดูใจกับ จ๊ะ นงผณี ถึง 7 ปี แต่ก็เลิกรากันไป ปัจจุบัน สมรสกับ เอม รมิดา สุขพิทักษ์
ผลงานเพลง > อัลบั้มเดี่ยว > ภาคแรกแตกหนุ่ม (2537)

หนูลองยา
คนสวยใจดำ
ไร้ยางอาย
เล่นไม่ซื่อ
แชมป์ความไว
จองรักจองกรรม
ไม่โดนไม่รู้
อย่าลืมฉัน
ขอชุกใจ
เสียดายใจไม่ถึง
ผลงานเพลง > อัลบั้มเดี่ยว > ท็อป ทาเล้นท์ (2538)

เต็ม 10 (อย่างไงก็จึ๋ย…ย)
สั่นสู้
จีบยาก
แรงเรอะ
ร้องไห้ส่วนตัว
อยากกราบงามๆ
น่าจะพูดกัน
อยากรักซะอย่าง
ไม่หวงแต่ห่วงใย
เรื่องบานปลาย
ผลงานเพลง > สังกัดภายใต้ MMG (มีเดีย มิวสิค กรุ๊ป) > ตามรอยตำนานลูกทุ่ง 1 (2540)

ต.ช.ด. ขอร้อง
ไปเอาเหล้ามา
ซมซาน
รอไม่ไหว
เมารัก
รักหรือเปล่า
รักคนชื่อน้อย
ช้ำรักจากเมืองชล
สมัครรัก สมัครแฟน
บัวหลวง
สาวผักไห่
โฉมนาง
ผลงานเพลง > สังกัดภายใต้ MMG (มีเดีย มิวสิค กรุ๊ป) > คนชอบเต้น 2 (2541)

แว่นวิเศษ
ชวนน้องแต่งงาน
ปูไข่ไก่หลง
ขี่เก่งอย่าลืมเกวียน
รักข้ามคลอง
ชุมทางเขาชุมทอง
รักจางที่บางปะกง
หลังคาแดง
คองก้า ลาก่อน
หมดเสียแหละดี
ผลงานเพลง > สังกัดภายใต้ MMG (มีเดีย มิวสิค กรุ๊ป) > ผู้ชาย..หัวใจ 2000 (2543)

ฮัลโหล ฮัลโหล
ขาวสวยหมวยอึ๋ม
ขอเป็นพระรอง
จุดไฟรัก
เดือนจ๋า
เจ็บเพราะ ต.เต่า
ภาพความหลัง
ยืนนับดาว
มองเธอจ๊ะ
คนใกล้กัน
ผลงานเพลง > สังกัดภายใต้ MMG (มีเดีย มิวสิค กรุ๊ป) > จากใจแจ๊ค (2544)

แพ้รอยยิ้ม
แอบรักแอบมอง
คนสวยพิษณุโลก
รอเจ้าของรูป
ปีนี้ดีกว่าปีกลาย
ถูกต้องแต่น้องไม่ถูกใจ
นักเพลงอาภัพ
เขารอคนรวย
หัวใจหล่นที่แม่ริม
นิยายท้ายเล่ม
จากใจแจ็ค
แอบรักแอบมอง (ดนตรี)
ผลงานเพลง > อัลบั้มเดี่ยวสังกัดภายใต้แกรมมี่โกลด์ > ชุดที่ 1 คนที่รอคอย (17 กุมภาพันธ์ 2547)

คนที่รอคอย (เอิร์น สุรัตน์ติกานต์, บิว พงค์พิพัฒน์ และ อ๊อด โอภาส ทศพร ได้เอาไปร้องใหม่ในโปรเจค 25 ปี แกรมมี่โกลด์ 25 ปี แห่งความผูกพัน ฉันและเธอ)
เอ่ เอ๊
ขอให้เป็นแค่ข่าวลือ
ขอโทษทีทักผิด
คนแบกรัก
เธอจะอดขึ้นสวรรค์ (บิว พงค์พิพัฒน์ ได้นำเอาไปร้องใหม่)
ใจร้าว
รับประกันรัก
ยังไงก็รัก
บ้านตรงข้าม
ผลงานเพลง > สังกัดภายใต้อาร์ สยาม

ขอโง่อีกสักครั้ง (3 กรกฏาคม 2557)
จดหมายลาจิ๋ม (28 กรกฏาคม 2558)
ผลงานเพลง > ผลงานร่วมศิลปินอื่น > The Man City Lion Project ชาย เมืองสิงห์ (2558)

เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
เมียพี่มีชู้ ศิลปิน ชาย เมืองสิงห์ ร้องร่วมกับ ใบเตย อาร์สยาม และ จ๊ะ อาร์สยาม
เมรี ศิลปิน กระแต และ กระต่าย
ชะทิงนองนอย ศิลปิน ชาย เมืองสิงห์ ร้องร่วมกับ จินตหรา พูนลาภ อาร์สยาม
ลั่นทม ศิลปิน ปาน ธนพร
มาลัยดอกรัก ศิลปิน ชาย เมืองสิงห์ ร้องร่วมกับ ตี๋ นฤพนธ์ พานทอง
สิบหกหย่อนๆ ศิลปิน ลูกตาล อาร์สยาม
ฉันรักเธอ ศิลปิน บิว กัลยาณี อาร์สยาม
กุหลาบในใจน้อง ศิลปิน หญิง ธิติกานต์ อาร์สยาม
ผีเข้าผีออก ศิลปิน ชาย เมืองสิงห์ ร้องร่วมกับ แมงปอ ชลธิชา อาร์สยาม
จับปลาสองมือ ศิลปิน ยิ้ม อาร์สยาม
น้ำนิ่งไหลลึก ศิลปิน เด่น อาร์สยาม
พี่ไปหลายวัน ศิลปิน กุ้ง สุธิราช อาร์สยาม และ วิรดา วงศ์เทวัญ อาร์สยาม
ปากหวาน ศิลปิน หนู มิเตอร์ อาร์สยาม
มาลัยน้ำใจ ศิลปิน แจ๊ค ธนพล อาร์สยาม และ แคท รัตกาล อาร์สยาม (ต้นฉบับ ชาย เมืองสิงห์)
ผลงานเพลง > สังกัดค่าย ไผ่ร้อยกอ > รวมฮิตแจ๊ค ธนพล ชุดที่ 1 คืนเหงาเหล้าหวาน (8 ธันวาคม 2564)

ตำนานอโยธยา
คืนเหงาเหล้าหวาน
ปั๊กเข้าให้
คิดถึงน้องนุ้ย
ดอกไม้ริมทาง
ตะรางหัวใจ
ผลงานเพลง > ซิงเกิ้ล

ดอกไม้ริมทาง (2560)
ใจเย็นไอ้ทิด (2562)
โธ่...น้องกลอย (2564)
ผลงานเพลง > เพลงประกอบละคร > หัวใจไกลปืนเที่ยง

รอดอกงิ้วบาน
ไม่มีใครเกิน (ร้องร่วมกับ เจมี่ บูเออร์)
ผลงานอื่น ๆ > ผลงานการแสดง

ละครโทรทัศน์
| ปี | เรื่อง | บทบาท | ออกอากาศ |
| --- | --- | --- | --- |
| 2542 | กองร้อย 501 | เต้ย | ช่อง 7 |
| 2545 | กระท่อมแสงเงิน |  | ช่อง 3 |
| หัวใจไกลปืนเที่ยง | โหน่ง | ช่อง 7 |  |
| ชมรมขนหัวลุก I-GHOST ตอน ห่วง | รับเชิญ | ไอทีวี |  |
| 2547 | เทพบุตรขนตางอน |  | ช่อง 3 |
| 2548 | นางฟ้าไซเบอร์ |  | ช่อง 3 |
| ระเบิดเถิดเทิง ตอน จับขโมย, เถิดเทิงอวอร์ด 2548 (ครั้งที่ 1) |  | ช่อง 5 |  |
| 2553 | บ้านนาคาเฟ่ |  | ช่อง 7 |
| 2555 | ปิ่นอนงค์ |  | ช่อง 7 |
| 2557 | หางเครื่อง | ประทีป | ช่อง 7 |
| เสื้อสีฝุ่น |  | ช่อง 3 |  |
| 2564 | เถิดเทิงม่วนคักฮักหลาย |  | ช่องเวิร์คพอยท์ |
| 2566 | มาเฟียลำซิ่ง | เสี่ยบรรเจิด | ช่อง 7 |
| 2567 | บัลลังก์ลูกทุ่ง | เพลงพร ดอนสวรรค์ (รับเชิญ) | ช่องเวิร์คพอยท์ |
ผลงานอื่น ๆ > มิวสิควีดีโอ

ไฟเพื่อชีวิต ของ ฟ้า ขวัญนคร / น๊อต ไผ่ร้อยกอ (พ.ศ. 2565)
ผลงานอื่น ๆ > พิธีกร

จับแสนมือเปล่า ทางช่อง 3 เอชดี (23 เมษายน - 28 พฤษภาคม พ.ศ. 2566)
ผลงานอื่น ๆ > รายการ

กรรมการรายการ เสียงสวรรค์พิชิตฝัน, เสียงสวรรค์ขวัญใจมหาชน
เข้าแข่งขันในรายการ เพชรตัดเพชร ซีซั่นที่ 1 ในโจทย์ ลูกทุ่งยุคแผ่นเสียง (2563)
เข้าร่วมในรายการ โจ๊กตัดโจ๊ก (2564)
เข้าเล่นเกมส์ในรายการ หัวท้ายตายก่อน (2564-2566)
เข้าร่วมในรายการ โจ๊กตัดโจ๊ก ตันฉบับสลับเพลง ในเพลง รําคาญกะบอกกันเด้อ (ตันฉบับจาก ลำเพลิน วงศกร) (2565)
ผลงานอื่น ๆ > ซิทคอม

โอมเพี้ยงอาจารย์คง รับบท แมน ช่องเวิร์คพอยท์ รับเชิญ
คอนเสิร์ต

มหกรรมคอนเสิร์ต ถูกใจคนไทย ร่วมใจใช้สินค้าถูกกฎหมาย (18 สิงหาคม พ.ศ. 2545)
คอนเสิร์ต Pattaya Music Festival 2003 (23 มีนาคม พ.ศ. 2546)
คอนเสิร์ต 25 ปี สีเผือก คนด่านเกวียน (23 ตุลาคม พ.ศ. 2551)
คอนเสิร์ต หลอมรวมใจรักสามัคคี (12 ธันวาคม พ.ศ. 2552)
คอนเสิร์ต กตัญญูครูเพลง ชาญชัย บัวบังศร (26 มิถุนายน พ.ศ. 2554)
คอนเสิร์ต V-Square Songkran Festival 2016 (15 เมษายน พ.ศ. 2559)
คอนเสิร์ต น้อมคารวะศิลปินแห่งชาติ (20 กรกฏาคม พ.ศ. 2562)
คอนเสิร์ต เพื่อนไม่ทิ้งเพื่อน หารายได้ เพื่อช่วยเหลือ เมฆ วินัย ไกรบุตร และ เป้า ปรปักษ์ (11 สิงหาคม พ.ศ. 2562)
คอนเสิร์ต มรดกพื้นบ้านผสานสู่สากล (5 ธันวาคม พ.ศ. 2563)
คอนเสิร์ต งานประจำปีหลวงพ่อวัดไร่ขิง ประจำปี 2566 ณ วัดไร่ขิง (9 เมษายน พ.ศ. 2566)
คอนเสิร์ต ครบรอบ 2 ปี ศรเพชร ศรสุพรรณ (8-10 มกราคม พ.ศ. 2567)
เพลงพิเศษ

ไทยคิด ไทยใช้ ไทยเจริญ ในอัลบั้ม ทรัพย์สินทางปัญญา (14 ตุลาคม พ.ศ. 2546)
รักพ่อ..ไม่มีวันพอเพียง (14 พฤศจิกายน พ.ศ. 2559) จัดทำขึ้นเพื่อขอรวมพลังถ่ายทอดบทเพลงนี้ แทนความรู้สึก สำนึกในพระมหากรุณาธิคุณหาที่สุดมิได้ ของ "พระบาทสมเด็จพระปรมินทรมหาภูมิพลอดุลยเดช"
ผลงานเพลงที่กล่าวถึงศิลปินท่านอื่น ๆ

เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ แจ๊ค ธนพล)
รางวัล

รางวัลมาลัยทอง ครั้งที่ 4 ประจำปี พ.ศ. 2547 จากเพลง “คนที่รอคอย" ในอัลบั้มชุดที่ 1 คนที่รอคอย จำนวน 3 สาขา
สาขารางวัลเพลงไทยลูกทุ่งชายยอดเยี่ยม
สาขารางวัลอัลบั้มยอดเยี่ยม
สาขานักร้องชายยอดเยี่ยม
รางวัล คมชัดลึก อวอร์ด ครั้งที่ 8 ประจำปี พ.ศ. 2553 สาขาเพลงอมตะรังสรรค์ยอดเยี่ยม จากเพลง บัวหลวง
รางวัล เพชรในเพลง ในฐานะนักร้องผู้ใช้ภาษาไทยดีเด่นในวันภาษาไทยแห่งชาติ ประจำปี พ.ศ. 2558 จากเพลง ขอโง่อีกสักครั้ง
รางวัล เพชรในเพลง ประจำปี พ.ศ. 2564 ในสาขาขับร้องเพลงไทยลูกทุ่งชาย จากเพลง โธ่...น้องกลอย
รอยรักหักเหลี่ยมตะวัน (ละครโทรทัศน์)

| รอยรักหักเหลี่ยมตะวัน |
| --- | --- |
แนว: ชีวิต ประโลมโลก โลดโผน รัก
บทประพันธ์: ณารา
บทละครโทรทัศน์: คฑาหัสต์ บุษปะเกศ จีรนุช ณ น่าน
กำกับโดย: กฤษณ์ ศุกระมงคล
แสดงนำ: มาริโอ้ เมาเร่อ ณฐพร เตมีรักษ์
การผลิต
สถานที่ถ่ายทำ: จังหวัดชิบะ ประเทศญี่ปุ่น
ความยาวตอน: 150 นาที
บริษัทผู้ผลิต: เมคเกอร์วาย
ออกอากาศ
สถานีโทรทัศน์: ช่อง 3 เอชดี
ออกอากาศ: 16 กรกฎาคม 2557 (2557-07-16) – 20 สิงหาคม 2557 (2557-08-20)
ละครเรื่องถัดไป: รอยฝันตะวันเดือด
รอยรักหักเหลี่ยมตะวัน เป็นละครโทรทัศน์ไทยแนวชีวิต ประโลมโลก โลดโผน รัก ปี 2557 ดัดแปลงจากนวนิยายชื่อเดียวกันของณารา เป็นละครลำดับแรกในชุดไรซิงซัน จากการกำกับของ หนุ่ม กฤษณ์ ศุกระมงคล นำแสดงโดย มาริโอ้ เมาเร่อ และณฐพร เตมีรักษ์ ออกอากาศทางช่อง 3 เอชดี ออกอากาศทุกวันพุธถึงพฤหัสบดี เวลา 20.15–22.45 น. (เวลามาตรฐานไทย) ระหว่างวันที่ 16 กรกฎาคม ถึง 20 สิงหาคม 2557 โดยละครเรื่องนี้นับเป็นละครเรื่องที่ 2 ที่มาริโอ้และณฐพรแสดงคู่กันต่อจากละครเรื่องเพลิงทระนง เมื่อปี 2554 ซึ่งเป็นละครเรื่องแรกของมาริโอ้หลังจากเซ็นสัญญากับทางช่อง 3
นักแสดง

| ตัวละคร | นักแสดง |
| --- | --- |
ทาเคชิ โอนิซึกะ: มาริโอ้ เมาเร่อ
แพรวดาว กาญจนเมธิน (เซโกะ): ณฐพร เตมีรักษ์
ริว โอนิซึกะ: ณเดชน์ คูกิมิยะ
มายูมิ ทาคาฮาชิ: อุรัสยา เสปอร์บันด์
พระอนุชาติวุฒาธิคุณ (แพ ณ หนองคาย)

พระอนุชาติวุฒาธิคุณ (แพ ณ หนองคาย) หรือ พระยาวุฒาธิคุณวิบุลยศักดิ์ อัครสุรินทร์มหินทรภักดี ทายาทผู้สืบเชื้อสายเจ้านายผู้ปกครองเมืองหนองคายในอดีต นายอำเภอจังหวัดอุดรธานี เดิมดำรงตำแหน่งนายอำเภอเมืองเพ็ญ เมืองอุดรธานี ปัจจุบันคืออำเภอเพ็ญ จังหวัดอุดรธานี ในภาคอีสานของประเทศไทย อดีตข้าหลวงกำกับราชการเมืองมุกดาหาร และเป็นผู้ได้รับพระราชทานนามสกุล ณ หนองคาย แห่งจังหวัดหนองคาย ของประเทศไทย
ประวัติ > ราชตระกูล

พระอนุชาติวุฒาธิคุณ (แพ ณ หนองคาย) มีนามเดิมว่า ท้าวแพ สมรสกับคุณหญิงบัวศรี ณ หนองคาย เป็นบุตรชายในพระยาวุฒาธิคุณวิบุลยศักดิ์ อรรคสุรินทร์มหินทรภักดี (เคน ณ หนองคาย) เจ้าเมืองหนองคายองค์ที่ ๒ อดีตท้าวราชวงศ์เมืองยศสุนทร (เมืองยโสธร) และอดีตพระอุปฮาตเมืองหนองคาย นอกจากนี้ พระอนุชาติวุฒาธิคุณ (แพ) ยังมีศักดิ์เป็นนัดดา (หลานปู่) ในพระประทุมเทวาภิบาล (บุญมา ณ หนองคาย) หรือท้าวสุวอธรรมา เจ้าเมืองหนองคายพระองค์แรก อดีตพระอุปฮาตเมืองยศสุนทร พระอนุชาติวุฒาธิคุณ (แพ) สืบเชื้อสายมาจากเจ้านายในคณะอาญาสี่ซึ่งถือเป็นคณะปกครองสูงสุดของเมืองยศสุนทร ฝ่ายพระประทุมเทวาภิบาล (บุญมา ณ หนองคาย) ผู้เป็นพระอัยกา (ปู่) ยังมีศักดิ์เป็นพระนัดดาในท้าวอัครฮาชเมืองยศสุนทร พระราชโอรสในเจ้าพระวิชัยราชสุริยวงศ์ขัตติยราช (ท้าวฝ่ายหน้า) พระประเทศราชผู้ครองนครจำปาศักดิ์พระองค์ที่ ๓ ซึ่งเป็นพระราชอนุชาร่วมพระราชบิดาพระราชมาดาเดียวกันกับพระประทุมวรราชสุริยวงศ์ (คำผง ณ อุบล) เจ้าเมืองอุบลราชธานีศรีวนาลัยประเทศราช ดังนั้น พระอนุชาติวุฒาธิคุณ (แพ) จึงสืบเชื้อสายราชวงศ์ล้านช้างเวียงจันทน์อันเก่าแก่และสืบเชื้อสายราชวงศ์แสนทิพย์นาบัว สถาปนาราชวงศ์เมื่อครั้งสร้างเมืองหนองบัวลุ่มพูขึ้น ซึ่งสืบมาจากเจ้านครเชียงรุ้งแสนหวีฟ้า จากเจ้าอุปราชนองและพระตา (พระวรราชปิตา) แห่งเมืองหนองบัวลุ่มภูด้วย